Analyseskjema lyrikk

Disse punktene er ment som skrivehjelp og er enklere lagt opp enn skjemaet på side 96 i boka.

|  |
| --- |
| Innledning: Presenter diktet med tittel, forfatter, utgivelsesår og navn på samlinga det stod i. |
| Konkret innhold**:**  Beskriv innholdet i diktet med dine egne ord. Har det en «handling», eller er det bare skildring av natur eller en situasjon? Er det et «jeg» eller et «du» i teksten? |
| Oppbygning**:**  Hvordan er diktet bygd opp? Se på:   * Strofer og verselinjer: Er diktet langt eller kort? Har det få eller mange strofer? Hvor mange verselinjer er det i hver strofe? * Er det et tradisjonelt dikt med fast rim og rytme, eller er det et moderne dikt uten rim? * Hva skjer i de ulike delene av diktet? Finner du flere enn ett motiv? Forandrer stemningen seg? Hvordan er slutten av diktet? |
| Virkemidler:  Hvordan bruker forfatteren språket? Se på:   * gjentakelser og paralleller * kontraster * bokstavrim (lyder som gjentas) * språklige bilder * farger * humor og lek med språket |
| Tema:  Hva handler diktet egentlig om? Kan du finne en grunnstemning eller grunnfølelse i det? Ofte er dikt «gåter» som har flere betydninger. Da kan du drøfte disse ulike betydningene. Men diktet kan også være ren språklek som ikke har noen dypere betydning. |
| Avslutning: Skriv gjerne din egen mening om diktet og hvordan det virker på deg. |